钦定古今图书集成/理学汇编/学行典/第011卷 > 何塘阴阳管见 > 《第二章》
## 钦定古今图书集成/理学汇编/学行典/第011卷 > 何塘阴阳管见 > 《第二章》

“天为阳，地为阴，火为阳，水为阴。”天，阳之阳也，故神而
无形；地，阴之阴也，故形而不神。火，阳之阴也，故可见，
然终无形也。水，阴之阳也，故能化，然终无知也。天变
而为风，地变而为山，火变而为雷，水变而为泽，雨雪
霜露，皆泽之类也。观八卦之象，则可知矣。